Document ID: 31988R1600

NEUVOSTON ASETUS (EHTY, ETY, Euratom) N:o 1600/88,
annettu 7 päivänä kesäkuuta 1988,
Euroopan yhteisöjen yleiseen talousarvioon sovellettavan 21 päivänä joulukuuta 1977 annetun varainhoitoasetuksen väliaikaisesta muuttamisesta
EUROOPAN TALOUSYHTEISÖJEN NEUVOSTO, joka
ottaa huomioon Euroopan hiili- ja teräsyhteisön perustamissopimuksen ja erityisesti sen 78 h artiklan,
ottaa huomioon Euroopan talousyhteisön perustamissopimuksen ja erityisesti sen 209 artiklan,
ottaa huomioon Euroopan atomienergiayhteisön perustamissopimuksen ja erityisesti sen 183 artiklan,
ottaa huomioon komission ehdotuksen(1),
ottaa huomioon Euroopan parlamentin lausunnon(2),
ottaa huomioon tilintarkastustuomioistuimen lausunnon(3),
sekä katsoo, että
varainhoitoasetuksen(4) on ilmennettävä Euroopan maatalouden ohjaus- ja tukirahaston (EMOTR) tukiosaston "ennakkoja" koskevan mekanismin muutosta "kirjaamista vastaan suoritettavien ennakkojen" järjestelmäksi yhteisen maatalouspolitiikan rahoituksesta 21 päivänä huhtikuuta 1970 annettuun neuvoston asetukseen (ETY) N:o 729/70(5), sellaisena kuin se on viimeksi muutettuna asetuksella (ETY) N:o 3183/87(6), tehtyjen muutosten huomioon ottamiseksi,
ON ANTANUT TÄMÄN ASETUKSEN:
1 artikla
Lisätään varainhoitoasetuksen 98 artiklaan kohdat seuraavasti:
"Kuitenkin asetuksen (ETY) N:o 3183/87(*) soveltamisaikana menot kirjataan tietyn varainhoitovuoden tileille asetuksen (ETY) N:o 729/70 4 artiklassa tarkoitettujen yksiköiden ja toimielimien suorittamien maksujen perusteella edellisen varainhoitovuoden marraskuun 1 päivän ja kuluvan varainhoitovuoden lokakuun 31 päivän välisenä aikana, sikäli kuin päätökset kyseisiin menoihin sitoutumisesta ja niiden hyväksymisestä on toimitettu tilinpitäjälle viimeistään seuraavan varainhoitovuoden maaliskuun 31 päivänä.
Varainhoitovuoden 1987 marraskuussa ja joulukuussa suoritetut menot kirjataan:
- varainhoitovuoden 1987 tileille, sikäli kuin on kyse yhteisöjen yleiseen talousarvioon hyväksyttyjen määrärahojen rajoissa suoritetuista maksuista,
- varainhoitovuoden 1988 tileille, sikäli kuin on kyse jäsenvaltioiden asetuksen (ETY) N:o 729/70 4 artiklan 2 kohdan viimeisen alakohdan mukaisesti käyttöön ottamilla rahoitusvaroilla suoritetuista maksuista.
(*) EYVL N:o L 304, 27.10.1987, s. 1"
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä marraskuuta 1987.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 7 päivänä kesäkuuta 1988.

Labels: 2
15